สวัสดีค่ะ เป็นประจำเดือน มาได้24 วันแล้วแต่ยังไม่หายเลยคะ 2 เดือนก่อน เป็น 16 วัน แต่ประจำเดือนรอบนี้เป็นหนักมาก เจ็บท้องน้อยมาก หน้าก็ซีด เลือดไหลเป็นสีผิดปกติ เลือดที่ออกมาเป็นก้อนๆ เป็นสีเลือดหมู ไปหา ก็ให้ยาปรับฮอร์โมนมากิน แต่ก็ยังไม่หยุดเป็นเลยค่ะ ทำยังไงดีคะ คือตอนนี้ เครียดมาก พึ่งอายุ17 ปี เองค่ะ
สวัสดีค่ะ ในผู้ที่ไม่ได้ตั้งครรภ์ ภาวะประจำเดือนมาปริมาณมากและมานานกว่าปกติอาจมีสาเหตุจากการได้รับยาฮอร์โมน เนื้องอกของอวัยวะสืบพันธุ์ ไทรอยด์ผิดปกติ การแข็งตัวของเลือดผิดปกติ หรือยาสมุนไพร เป็นต้น เบื้องต้นแพทย์อาจให้ยาปรับฮอร์โมนแบบทานในการรักษาเพื่อหยุดเลือดที่ออกผิดปกติทางช่องคลอดค่ะ แต่หากเลือดไหลออกมาก เพลีย ควรไปพบแพทย์อีกครั้งเพื่อประเมินซ้ำอย่างเจาะเลือดดูค่าความเข้มข้นเลือด ให้สารน้ำชดเชยการสูญเสียสารน้ำในร่างกาย และยาอื่นตามความเหมาะสมค่ะ ขอให้อาการดีขึ้นค่ะ